ຜູ້ໂຈມຕີ ດ້ວຍມີດ ທີ່ພະຍາຍາມແທງ ຕຳຫຼວດອິສຣາແອລ ຖືກຍິງຕາຍ
ການ​ໂຈມ​ຕີ ໄດ້​ເກີດ​ຂຶ້ນ ​ໃກ້​ກັບປະຕູ​ເຂົ້າ​ເມືອງ Lions Gate ​ແລະ ມີດ​ຂອງ​ຜູ້​ໂຈມ​ຕີ ​ໄດ້​ຫັນປ່ຽນທິດ​ທາງຍ້ອນ​ເສື້ອ​ປ້ອງ​ກັນຕົວ​ ຂອງ​ຕຳຫຼວດ.
ເກີດຄວາມເຄັ່ງຕຶງຢູ່ສ່ວນນຶ່ງ ໃນ Old City ເຂດຕາເວັນອອກ ຂອງນະຄອນ Jerusalem ທີ່ໄດ້ປະເຊີນກັບ ຄວາມຮຸນແຮງ ອີກຄັ້ງນຶ່ງ ໃນວັນຈັນມື້ນີ້ ໃນເວລາ ຜູ້ໂຈມຕີຄົນນຶ່ງ ພະຍາຍາມ ແທງຕຳຫຼວດອິສຣາແອລ ຄົນນຶ່ງ ກ່ອນຜູ້ກ່ຽວ ຈະຖືກຍິງຕາຍ ໂຄສົກຂອງກອງກຳລັງປ້ອງກັນອິສຣາແອລ ກ່າວວ່າ ການ ໂຈມຕີນີ້ ໄດ້ເກີດຂຶ້ນ ໃກ້ກັບປະຕູເຂົ້າເມືອງ Lions Gate ແລະ ມີດຂອງຜູ້ໂຈມຕີ ໄດ້ຫັນປ່ຽນທິດທາງ ໂດຍເສື້ອປ້ອງກັນຕົວ ຂອງຕຳຫຼວດ ເຫດການດັ່ງກ່າວ ແມ່ນເປັນຄື້ນຟອງການໂຈມຕີ ຫຼ້າສຸດ ທີ່ໄດ້ ເກີດຂຶ້ນຢູ່ໃນນະຄອນຫຼວງ ເຈຣູຊາແລັມ ທີ່ເຊື່ອມໂຍງ ໃສ່ສະຖານທີ່ສັກສິດ ທີ່ຊາວມຸສລິມ ເອີ້ນວ່າ ວັດມຸສລິມ al-Aqsa ແລະ ຊາວຢິວ ເອີ້ນວ່າວັດ Temple Mount ນັ້ນ ຊາວປາແລັສໄຕນ໌ ທີ່ມີຄວາມຜິດຫວັງຢູ່ແລ້ວນັ້ນ ໂດຍການສືບຕໍ່ຕັ້ງຖິ່ນຖານ ໃນດິນ ແດນ ທີ່ພວກເຂົາເຈົ້າ ຢາກໃຫ້ເປັນປະເທດຂອງຕົນໃນອະນາຄົດ ແລະ ໄດ້ກ່າວຫາ ອິສຣາແອລ ວ່າ ພະຍາຍາມ ກີດກັນພວກເຂົາເຈົ້າ ຈາກສະຖາທີ່ດັ່ງກ່າວ ອິສຣາແອລ ໄດ້ປະຕິເສດ ຕໍ່ຂໍ້ກ່າວຫານັ້ນ ແລະໄດ້ກ່າວຫາຄືນວ່າ ພວກຫົວຮຸນແຮງ ປາແລັສໄຕນ໌ ປຸກລະດົມ ໃຫ້ປະຊາຊົນກໍ່ການຈະລາຈົນ ການໂຈມຕີໃນວັນຈັນມື້ນີ້ ເກີດຂຶ້ນຫຼັງຈາກ ເກີດຄວາມຮຸນແຮງ ໃນບໍລິເວນອື່ນອີກແຫ່ງນຶ່ງ ເມື່ອວັນອາທິດວານນີ້ ທີ່ລວມທັງ ການຍິງສັງຫານ ເດັກນ້ອຍປາແລັສໄຕນ໌ ອາຍຸ 13 ປີ ໂດຍອິສຣາແອລຄົນນຶ່ງ ໃນລະຫວ່າງ ການປະທະກັນ ຢູ່ນອກດ່ານກວດກາ ໃນຝັ່ງ ຕາເວັນຕົກຂອງແມ່ນ້ຳຈໍແດັນ ຫຼື West Bank ທີ່ພວກທະຫານອິສຣາແອລ ກ່າວວ່າ ພວກປະທ້ວງ ຢູ່ທີ່ນັ້ນ ພາກັນໂຈມຕີ ພວກເຂົາເຈົ້າ ດ້ວຍການແກວ່ງກ້ອນຫິນ ແລະ ລະເບີດໄຟຕ່າງໆ ໃສ່ເຂົາເຈົ້າ